1. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Άριθ. 3 της 5/7 Ιαν. 1937 Περί καθορισμού ειδών παραδιδομένων εις ελευθέραν χρήσιν υπό τους όρους διαμετακομίσεως ως και περί των επανεισαγομένων ειδών. Έχοντες υπ’ όψει το άρθρ. 1 παρ. 1 ε΄ του υπ’ αριθ. 317 της 5 Νοεμ. 1936 Α. Νόμου «περί ρυθμίσεως δασμολογικών τινών ζητημάτων» αποφασίζομεν: Α΄.Είδη παραδιδόμενα εις ελευθέραν χρήσιν υπό τους όρους της διαμετακομίσεως. Άρθρ.1.-1.Επιτρέπεται να παραδίδωνται εις ελευθέραν χρήσιν, υπό τους όρους της διαμετακομίσεως τα κάτωθι είδη, τηρουμένων των δι’ έκαστον τούτων καθοριζομένων ως κάτωθι όρων και προϋποθέσεων, ήτοι: α)Θεατρικαί αποσκευαί και ενδύματα ηθοποιών ή αοιδών, επιτήδεια αποκλειστικώς εις θεατρικάς παραστάσεις ως και μουσικά όργανα αυτών. Τα είδη ταύτα παραδίδονται απ’ ευθείας υπό των προς τούτο αρμοδίων τελωνειακών αρχών υπό τους όρους της διαμετακομίσεως, μετά προηγουμένην εξασφάλισιν της ταυτότητος αυτών ενεργουμένην καθ’ οιονδήποτε τρόπον κρινόμενον προσφορώτερον προς τούτο υπό της αρμοδίας Τελωνειακής Αρχής και επί τη παροχή εγγυήσεως (χρηματικής ή τραπεζικής ή εμπραγμάτου ή και αξιοχρέου προσωπικής τοιαύτης κατά την κρίσιν και υπ’ ευθύνην της Τελωνειακής Αρχής) ίσης προς τους οικείους δασμούς και φόρους δια την εντός προθεσμίας έξ μηνών επανεξαγωγήν τούτων. Αι μορφωτικαί κινηματογραφικαί ταινίαι αι χαρακτηριζόμεναι ως τοιαύται συμφώνως προς την διεθνή σύμβασιν περί μορφωτικών ταινιών, την κυρωθείσαν δια του υπ’ αριθ. 210/1936 Α. Νόμου, παραδίδονται εις ελευθέραν χρήσιν μετά προηγουμένην έγκρισιν του Υπουργείου των Οικονομικών δια την εντός προθεσμίας έξ μηνών επανεξαγωγής αυτών. β)Τα δια της κατά ξηράν μεθορίου γραμμής εισαγόμενα φορτηγά ζώα, ήτοι ίπποι, ημίονοι και όνοι, ως και οι παρακολουθούντες ταύτα πώλοι, τα χρησιμεύοντα ως μεταγωγικά μέσα οδοιπόρων ή εμπορευμάτων ή ανηκόντων εις αγωγείς ή εργατικούς,  εισερχομένους εις την ημεδαπήν προς ενάσκησιν του επαγγέλματος αυτών, τα φορτηγά αυτοκίνητα ως και τα επιβατικά αυτοκίνητα δημοσίας χρήσεως και αι άμαξαι και τα τροχοφόρα εν γένει, άτινα χρησιμεύουσιν ως μεταγωγικά μέσα επιβατών, οδοιπόρων και εμπορευμάτων. Άπαντα τα ως άνω είδη παραδίδονται υπό τους όρους της διαμετακομίσεως απ’ ευθείας υπό των προς τούτο αρμοδίων τελωνειακών αρχών. (Τα εκ τούτων επιβατικά αυτοκίνητα τα εισαγόμενα εις την Ελλάδα δια της κατά ξηράν μεθορίου ή δια της θαλασσίας οδού υπό προσώπων εχόντων μόνιμον κατοικίαν εν τη αλλοδαπή και χρησιμοποιούμενα δια την ατομικήν χρήσιν του εισάγοντος και εισαγόμενα ουχί δια τριπτύχου ή πολυπτύχου δύνανται να παραδίδωνται μόνον κατόπιν ειδικής αδείας του Υπουργείου των Οικονομικών μετά προηγουμένην εξασφάλισιν της ταυτότητος τούτων και επί τη παροχή χρηματικής εγγυήσεως ίσης προς τους καταβλητέους εισαγωγικούς δασμούς και λοιπούς παρομαρτούντας φόρους και δια χρονικόν διάστημα ουχί ανώτερον του τριμήνου). Η εντός ( ) περίοδος του εδάφ.β΄ κατηργήθη δια της παρ. 4 του άρθρ. 14 του Ν.Δ. 3839/1958 (τόμ. 21 σελ. 208,13). Κατά το άρθρ. 5 παρ. 4 Α.Ν. 583/1937 (ανωτ. σελ. 415) η προθεσμία εξαγωγής των ειδών περί ων το ανωτέρω εδάφ. β΄ παραμένει οκτάμηνος, ως καθωρίζετο δια του άρθρ. 26 εδάφ. ΣΤ΄ του Κώδ. Τελων. Δασμολογίου (ανωτ. σελ. 400). γ)Τα δείγματα άτινα έχουσιν αξίαν, ως δυνάμενα να χρησιμοποιηθώσιν εν όλω ή εν μέρει. Ταύτα παραδίδονται υπό τους όρους της διαμετακομίσεως υπό των προς τούτο αρμοδίων τελωνειακών αρχών, μετά προηγουμένην καθ’ οιονδήποτε τρόπον εξασφάλισιν της ταυτότητος αυτών και επί τη παροχή εγγυήσεως, τραπεζικής, χρηματικής ή εμπραγμάτου ή και αξιοχρέου προσωπικής τοιαύτης κατά την κρίσιν της τελωνειακής αρχής ίσης τουλάχιστον προς τους οικείους δασμούς και φόρους δια την εντός εξαμήνου προθεσμίας επανεξαγωγήν αυτών. δ)Τα προς επισκευήν ή μετασκευήν εισα(Αντί της σελ. 437) Σελ. 437(α) 120-67 γόμενα αντικείμενα. Ταύτα παραδίδονται υπό τους όρους της διαμετακομίσεως δια την εντός εξαμήνου επανεξαγωγήν αυτών επί τη ειδική εκάστοτε αδεία του Υπουργείου των Οικονομικών μετά προηγουμένην καθ’ οιονδήποτε τρόπον εξασφάλισιν της ταυτότητος αυτών και μόνον  υπό την προϋπόθεσιν ότι δύναται να διασφαλισθή η ταυτότης αυτών μετά την ενεργηθησομένην εν τη ημεδαπή επισκευήν ή μετασκευήν των, ήτις δέον να μη εξικνείται μέχρι της πλήρους κατεργασίας αυτών, εις τρόπον ώστε να παραχθή εκ των παραλαμβανομένων εις ελευθέραν χρήσιν ειδών νέον είδος. Η παρεχομένη εγγύησις δέον να ή τραπεζική ή χρηματική ή εμπράγματος. Εις περίπτωσιν καθ’ ην καθίσταται αδύνατος η εξασφάλισις της ταυτότητος των ανωτέρω ειδών απαγορεύεται η εις ελευθέραν χρήσιν παραλαβή αυτών. ε)Αι κινηματογραφικαί και φωτογραφικαί μηχαναί, ως και οι πλάκες αυτών δι’ ας κατά τας κειμένας διατάξεις δεν προβλέπεται απαλλαγή αυτών εκ των δασμών αι χρησιμοποιούμεναι δι’ επαγγελματικούς ή ερασιτεχνικούς σκοπούς παρά προσώπων κατοικούντων μονίμως εν τη αλλοδαπή και κατερχομένων προσωρινώς εις Ελλάδα ως και αι συσκευαί φωνοληψιών, οίαι αι δια τους ομιλούντας κινηματογράφους ή τους δίσκους γραμμοφώνων χρησιμοποιούμεναι. Τα είδη ταύτα εισάγονται υπό τους όρους της διαμετακομίσεως απευθείας υπό των προς τούτο αρμοδίων τελών. Αρχών μετά προηγουμένην καθ’ οιονδήποτε τρόπον εξασφάλισιν της ταυτότητος αυτών και επί τη παροχή εγγυήσεως τραπεζικής, χρηματικής ή εμπράγματου, ίσης προς τους οικείους δασμούς και φόρους, δια την εντός εξαμήνου προθεσμίας επανεξαγωγήν αυτών. ς)Τα αντικείμενα εν γένει τα εισαγόμενα προς επίδειξιν, εις διαγωνισμούς προμηθειών ή επί τω σκοπώ της διαφημίσεως τούτων ή της λήψεως παραγγελιών (οίον ραδιόφωνα, διάφορα μηχανήματα κλπ.) παραδίδονται υπό τους όρους της διαμετακομίσεως ειδική αδεία του Υπουργείου των Οικονομικών, μετά προηγουμένην καθ’ οιονδήποτε τρόπον εξασφάλισιν της ταυτότητος αυτών και επί τη παροχή εγγυήσεως τραπεζικής, χρηματικής ή εμπραγμάτου δια την εντός τριμήνου προθεσμίας επανεξαγωγήν αυτών. ζ)Τα έπιπλα και σκεύη των εκ της αλλοδαπής μετακαλουμένων υπό του Κράτους οργανωτών ή άλλων προσώπων υπηρετούντων εις τας εν τη ημεδαπή λειτουργούσας ξένας φιλανθρωπικάς οργανώσεις, Αρχαιολογικάς Σχολάς και εν γένει ξένα κοινωφελή ιδρύματα. Σελ. 438(α) Τα είδη ταύτα παραδίδονται υπό τους όρους της διαμετακομίσεως κατόπιν ειδικής αδείας του Υπουργείου των Οικονομικών, επί τη προτάσει του οικείου Υπουργείου, εις την αρμοδιότητα ή υπό την εποπτείαν του οποίου τελεί η οργάνωσις και μετά προηγουμένην καθ’ οιονδήποτε τρόπον εξασφάλισιν της ταυτότητος των ως άνω ειδών. Εις ειδικάς περιπτώσεις δύναται να τηρηθή λεπτομερής πίναξ των ως άνω ειδών των παραδιδομένων εις ελευθέραν χρήσιν σημειουμένων εν αυτώ των διακριτικών αυτών γνωρισμάτων. Τα της παροχής και του είδους της εγγυήσεως, καθορίζονται εκάστοτε υπό του Υπουργείου των Οικονομικών, εν συνεννοήσει μετά της αρμοδίας κατά τ’ ανωτέρω Κρατικής Αρχής περί της επανεξαγωγής τούτων εντός προθεσμίας μη δυναμένης να υπερβή κατ’ ανώτατον όριον τον χρόνον της εν τη ημεδαπή υπηρεσίας τούτων παρατεινομένης και επί τρεις εισέτι μήνας. η)Ποίμνια εισαγόμενα εκ του εξωτερικού προς διαχείμασιν ή παραθερισμόν επιτρέπεται υπό τους όρους της διαμετακομίσεως και ειδική πάντοτε αδεία του Υπουργείου των Οικονομικών να εισάγωνται προς τον σκοπόν τούτον μετά προηγουμένην έγκρισιν των Υπουργείων των Οικονομικών, Στρατιωτικών και Εξωτερικών επί τη παροχή εγγυήσεως τραπεζικής, χρηματικής ή εμπραγμάτου, ίσης προς τους οικείους δασμούς και φόρους δια την εντός εξαμήνου προθεσμίας επανεξαγωγήν τούτων. 2.Άπασαι αι κατά τα ως άνω προθεσμίαι επανεξαγωγής δύνανται εφ’ όσον αποχρώντες συντρέχουσι λόγοι, να παρατείνωνται υπό του Υπουργείου των Οικονομικών επί διάστημα μη δυνάμενον να υπερβή το (εξάμηνον). Εάν καθίσταται αδύνατος η εξασφάλισις της ταυτότητος των αναφερομένων εις τας ανωτέρω παραγράφους ειδών, εξαιρέσει των εν ταις παρ. ζ΄ και η΄ αναγραφομένων δεν εφαρμόζονται αι σχετικαί περί τούτων διατάξεις. Δια του άρθρ. 3 Α.Ν. 937/1937 ωρίσθη ότι η ανωτέρω προθεσμία δύναται να παραταθή μέχρις 9 μηνών κατ’ ανώτατον όριον, εφ’ όσον ειδικαί συνθήκαι συντρέχουσιν, ων η εκτίμησις εναπόκειται εις τον Υπουργόν των Οικονομικών. Β΄.Όροι και προϋποθέσεις ατελούς παραδόσεως επανεισαγομένων ειδών  εξαχθέντων εκ της επικρατείας. Άρθρ.2.-1.Απαλλάσσονται των οικείων εισαγωγικών δασμών και των τούτοις παρεπομένων φόρων: 30.Ζ.δ.1 Είδη παραδιδόμενα στην ελεύθερη χρήση α)Τα εγχώρια φυσικά προϊόντα, ήτοι τα παραγωγής Ελληνικής τοιαύτα, όσοις ομοειδή δεν παράγονται εν τη αλλοδαπή. Η ατελής επανεισαγωγή τούτων επιτρέπεται ειδική εγκρίσει του Υπουργείου των Οικονομικών, επί τη προσαγωγή αντιγράφου της οικείας διασαφήσεως εξαγωγής ως και αντιγράφου των κατά την εξαγωγήν και την επιστροφήν αυτών εκδοθεισών φορτωτικών μετά προηγουμένην πραγματογνωμοσύνην εφ’ όσον ήθελε διαπιστωθή ότι τα περί ων πρόκειται είδη είναι εγχώρια φυσικά προϊόντα και επανεισάγονται υπό την αυτήν συσκευασίαν υφ’ ην εξήχθησαν άνευ προσθέτου τινός επεξεργασίας. β)Παν έτερον εγχώριον προϊόν ήτοι Ελληνικής παραγωγής επί τη ειδική εγκρίσει του Υπουργείου των Οικονομικών εφ’ όσον ήθελε βεβαιωθή αναμφιρήστως ή ταυτότης τούτων δια της προσαγωγής των κάτωθι στοιχείων: α)αντιγράφου της οικείας διασαφήσεως εξαγωγής, β)αντιγράφων των κατά την εξαγωγήν και την επιστροφήν εκδοθεισών φορτωτικών, προς ας δέον να ώσι σύμφωνα τα επανεισαγόμενα εγχώρια προϊόντα, γ)πιστοποιητικού της εις τον λιμένα της εν τη αλλοδαπή φορτώσεως εδρευούσης τελωνειακής αρχής δι’ ού να βεβαιούται ότι τα επανεισαγόμενα είδη δεν εξετέθησαν εις το ελεύθερον εμπόριον εν τη αλλοδαπή και ότι ουδεμίαν υπέστησαν εντός των τελωνειακών αποθηκών επεξεργασίαν και δ)εφ’ όσον ταύτα, διενεργουμένης σχετικής πραγματογνωμοσύνης, ήθελον ευρεθή εγχώρια και σύμφωνα προς την εν τη ημεδαπή ενεργουμένην βιομηχανικήν κατασκευήν και συσκευασίαν αυτών. Ειδικώς προκειμένου περί δειγμάτων καπνού εις φύλλα παραληφθέντων υπό των εις ξένας χώρας λειτουργούντων Κρατικών Μονοπωλίων Καπνού και επιστρεφομένων παρ’ αυτών εις Ελλάδα αντί του κατά τα ως άνω τελωνειακού πιστοποιητικού, θα προσάγηται πιστοποιητικόν της υπηρεσίας των Μονοπωλίων τούτων, δι’ ου θα πιστοποιήται το γεγονός της παρ’ αυτών παραλαβής των τοιούτων καπνών και της παρ’ αυτών απ’ ευθείας επιστροφής, άνευ ουδεμίας εν τη αλλοδαπή επεξεργασίας αυτών. Ομοίως, προκειμένου περί δειγμάτων εγχωρίων προϊόντων πάσης φύσεως, αντί του κατά την γ΄ παράγραφον πιστοποιητικού της τελωνειακής αρχής δύναται να προσάγηται βεβαίωσις Ελληνικής Προξενικής Αρχής όπου υπάρχει τοιαύτη, ή άλλως της αρμοδίας ξένης τοπικής αρχής δι’ ης να πιστοποιήται το γεγονός της χρησιμοποιήσεως των επιστρεφομένων ειδών προς επίδειξιν άνευ ουδεμίας εν τη αλλοδαπή επεξεργασίας αυτών. γ)Τα εκ της αλλοδαπής επαναφερόμενα ημεδαπά προϊόντα, ήτοι παραγωγής ή κατασκευής ελληνικής, ως και τα τελωνισμένα αλλοδαπά, τα κατά τους  ορισμούς του άρθρ. 8 του Νόμ. 1165 «περί τελωνειακού κώδικος» εξομοιούμενα προς τα εγχώρια, όσα αναγνωρίζονται ως τοιαύτα, διακρινόμενα δια προσθέτων διακριτικών γνωρισμάτων, επιτεθέντων αυτοίς υπό της τελωνειακής αρχής κατά την εις την αλλοδαπήν εξαγωγήν των, ήτοι δια μολυβδοσφραγίδων αποτυπουσών την σφραγίδα του τελωνείου εξαγωγής, ή δια της σφραγίδος του τελωνείου εξαγωγής αποτυπουμένης εις τα είδη ταύτα δια διατρήσεως δι’ ειδικών μηχανημάτων, ή και δι’ άλλων ευδιαγνώστων διακριτικών γνωρισμάτων επιτεθειμένων επί του σώματος των ως άνω ειδών (εκτύπων σφραγίδων, βιομηχανικών σημάτων εκτυπωμένων επ’ αυτού του εμπορεύματος). Η ατελή επανεισαγωγή των ειδών τούτων ενεργείται απ’ ευθείας υπό των τελωνειακών αρχών, επί τη προσαγωγή αντιγράφου της σχετικής διασαφήσεως εξαγωγής και εφ’ όσον ταύτα επανεισάγονται υπό την μορφήν και κατάστασιν υφ’ ην εξήχθησαν, ήτοι άνευ επεξεργασίας τινός, επισκευής κλπ. εν τη αλλοδαπή. Τα εκ των ειδών τούτων επανεισαγόμενα άνευ των κατά την εξαγωγήν επιτεθέντων αυτοίς διακριτικών γνωρισμάτων θεωρούνται ως το πρώτον εισαγόμενα εν τη Επικρατεία και υποβάλλονται εις τους κατά τας οικείας κλάσεις του τελωνειακού δασμολογίου εισαγωγής δασμούς, εξαιρέσει της περιπτώσεως καθ’ ην πρόκειται περί εγχωρίων φυσικών προϊόντων, όσοις ομοειδή δεν παράγονται εν τη αλλοδαπή οπότε εφαρμόζονται τα εν εδάφ. α΄ του παρόντος άρθρου. δ)Επανεισαγόμενα έπιπλα και αποσκευαί ημεδαπών διπλωματικών, προξενικών, πολιτικών και στρατιωτικών υπαλλήλων. Προκειμένου περί επανεισαγωγής εκ των ως άνω ειδών ανωτάτων και ανωτέρων δημοσίων υπαλλήλων επιστρεφόντων εκ της αλλοδαπής ένθα είχον αποσταλή υπό της προϊσταμένης αυτών αρχής προς εκτέλεσιν υπηρεσίας ή τοποθετημένων εις τας εν τη αλλοδαπή Ελληνικάς Διπλωματικάς και Προξενικάς αρχάς, Μικτά Δικαστήρια ή Επιτροπάς, ή αποστελλομένων επ’ εκπαιδευτική αδεία, ή ως υποτρόφων του Κράτους η ατελής παράδοσις των κομιζομένων υπ’ αυτών μεταχειρισμένων επίπλων και ειδών εν γένει, επιτρέπεται κατόπιν ειδικής αδείας του Υπουργείου των Οικονομικών, εκδιδομένης επί τη βάσει εγγράφου βεβαιώσεως ή ανακοινώσεως της υπηρεσίας εις την δικαιοδοσίαν της οποίας ανήκει ο δημόσιος υπάλληλος. Δια της βεβαιώσεως ταύτης αφ’ ενός μεν θα βεβαιώται το γεγονός της επιστροφής του υπαλλήλου εκ της αλλοδαπής ένθα είχε μεταβή ούτος κατ’ εντολήν της δημοσίας υπηρεσίας και προς εκτέλεσιν κρατικής αποστολής και αφ’ ετέρου ότι τα κομιζόμενα είδη επανεισάγονται και ότι είναι μεταχειρισμένα. Η ατελής παράδοσις των ως άνω ειδών γίνεται μόνον υπό την προϋπόθεσιν ότι εκ του Σελ. 439 Είδη παραδιδόμενα στην ελεύθερη χρήση 30.Ζ.δ.1 ενεργηθησομένου ελέγχου ήθελε προκύψει ότι ταύτα όντως είναι μεταχειρισμένα. Δια την ατελή εισαγωγήν εις Ελλάδα των επανεισαγομένων τοιούτων ειδών υπό των λοιπών ημεδαπών υπαλλήλων απαιτείται πιστοποίησις της αρμοδίας εν τη αλλοδαπή Ελληνικής Προξενικής Αρχής, βεβαιούσης μετά έλεγχον των κομιζομένων ειδών, ότι ταύτα επανεισάγονται και είναι μεταχειρισμένα ενεργουμένης λεπτομερούς απαριθμήσεως αυτών εν τω εκδιδομένω πιστοποιητικώ. 2.Καταργούνται τα εδάφ.ε΄, ς΄, ζ΄, η΄, ια΄ και ιγ΄ του άρθρ. 26 του Κώδικος των Νόμων περί τελωνειακού δασμολογίου εισαγωγής. Σελ. 440 30.Ζ.δ.1 Είδη παραδιδόμενα στην ελεύθερη χρήση 